Cuneiform Tablet Kt 94/k 775 (AKT 6c 525)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na e-ri-iš-tí-šu i-té-zi-iz wa-ar-ki-tám kà-ru-um SIG₅-pí-a-šur a-na ší-ip-ru-tim iš-pu-ur-ma e-ri-iš-tí kà-ri-im ú-ta-er-ma e-ri-iš-tí i-tur₄-DINGIR im-ḫu-ur ù ṭup-pá-am ša i-tur₄-DINGIR a-na ta-am-ni-a-i-im ú-šé-bi₄-lu SIG₅-pí-a-šur ší-ip-ru-um ša kà-ri-im iš-ta-sí-ma a-ḫu be-lu a-tù-nu a-ma-kam ší-ta-lá-ma ki-ma a-lúm{ki} ù É a-bi₄-a ḫa-bu-lu ep-ša-a ma-ṣa-ku a-wi-lam₅ ú-ša-sà-ḫa-am ki-ma da-me-e ša a-ḫi-a lá ik-šu-du ù iš-tù MU.2.ŠÈ KÙ.BABBAR-áp É a-bi₄-a ú-ṣa-li-mu-ú ù a-ḫi a-šu-mì a-mu-tí-šu sú-ri-e dí-ku-ma a-ma-kam i ša-ḫa-at a-ḫa-tí-a ù me-er-a-at a-ḫi-a i-zi-za-ma a-lam₅{ki} mu-ùḫ-ra-ma ra-bi-ṣa-am da-na-am aḫ-za-nim ma-ṣa-ku